CELEX: 52014PC0692
Language: mt
Date: 2014-11-14
Title: Proposta għal DEĊIŻJONI TAL-KUNSILL dwar il-konklużjoni ta' Protokoll li jemenda l-Ftehim dwar it-Trasport Marittimu bejn il-Komunità Ewropea u l-Istati Membri tagħha, min-naħa l-waħda, u l-Gvern tar-Repubblika tal-Poplu taċ-Ċina, min-naħa l-oħra, sabiex titqies l-adeżjoni tar-Repubblika tal-Kroazja fl-Unjoni Ewropea

|
			
		
		
		52014PC0692
		
			Proposta għal DEĊIŻJONI TAL-KUNSILL dwar il-konklużjoni ta' Protokoll li jemenda l-Ftehim dwar it-Trasport Marittimu bejn il-Komunità Ewropea u l-Istati Membri tagħha, min-naħa l-waħda, u l-Gvern tar-Repubblika tal-Poplu taċ-Ċina, min-naħa l-oħra, sabiex titqies l-adeżjoni tar-Repubblika tal-Kroazja fl-Unjoni Ewropea /* COM/2014/0692 final - 2014/0327 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Skont l-Att ta’ Adeżjoni tar-Repubblika
tal-Kroazja[1],
il-Kroazja se taderixxi mal-ftehimiet konklużi jew iffirmati qabel
l-adeżjoni tal-Kroazja mill-Istati Membri tal-UE u l-Unjoni ma’
pajjiż terz wieħed jew aktar permezz ta’ protokoll għal dawk
il-ftehimiet. Id-Deċiżjoni tal-Kunsill
tal-14 ta’ Settembru 2012[2]
awtorizzat lill-Kummissjoni biex tiftaħ negozjati mal-pajjiżi terzi
kkonċernati, sabiex jiġu konklużi l-protokolli rilevanti.
Il-Ftehim dwar it-Trasport Marittimu bejn
il-Komunità Ewropea u l-Istati Membri tagħha u l-Gvern tar-Repubblika
Popolari taċ-Ċina ġie ffirmat fi Brussell fis-6 ta’
Diċembru 2002, u konkluż permezz tad-Deċiżjoni tal-Kunsill
tat-28 ta’ Jannar 2008 u daħal fis-seħħ fl-1 ta’ Marzu 2008[3]. 
Għaldaqstant, il-Kummissjoni nnegozjat
Protokoll fuq il-bażi tad-Direttivi ta' Negozjar adottati mill-Kunsill
fl-14 ta’ Settembru 2012, u b’konsultazzjoni ma’ kumitat speċjali
maħtur mill-Kunsill. Il-Protokoll ġie ffirmat mill-Kummissjoni u r-rappreżentanti
Ċiniżi fi Brussell fi xx yy zzzz. 
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
In-negozjati mar-Repubblika tal-Poplu
taċ-Ċina ġew konklużi b’suċċess billi ġie
inizjalat il-Protokoll fl-20 ta' Ġunju 2014. 
3.           ELEMENTI LEGALI TAL-PROPOSTA
Il-Protokoll jagħmel lir-Repubblika
tal-Kroazja parti għall-Ftehim u jipprevedi l-addattamenti
lingwistiċi meħtieġa tal-Ftehim li jirriżultaw
mill-adeżjoni tar-Repubblika tal-Kroazja. Ma hemm l-ebda tibdil fis-sustanza
tal-ftehim. 
Il-Kummissjoni titlob lill-Kunsill jawtorizza
l-konklużjoni tal-Protokoll.
2014/0327 (NLE)
Proposta għal
DEĊIŻJONI TAL-KUNSILL
dwar il-konklużjoni ta' Protokoll li
jemenda l-Ftehim dwar it-Trasport Marittimu bejn il-Komunità Ewropea u l-Istati
Membri tagħha, min-naħa l-waħda, u l-Gvern tar-Repubblika
tal-Poplu taċ-Ċina, min-naħa l-oħra, sabiex titqies
l-adeżjoni tar-Repubblika tal-Kroazja fl-Unjoni Ewropea 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 100(2)
flimkien mal-Artikolu 218(6) (a) tiegħu,
Wara li kkunsidra l-Att ta’ Adeżjoni
tar-Repubblika tal-Kroazja, u b’mod partikolari l-Artikolu 6(2)
tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra l-opinjoni tal-Parlament
Ewropew[4],

Billi:
(1)       Il-Ftehim dwar it-Trasport
Marittimu bejn il-Komunità Ewropea u l-Istati Membri tagħha, min-naħa
l-waħda, u l-gvern tar-Repubblika tal-Poplu taċ-Ċina,
min-naħa l-oħra, minn hawn ’il quddiem "il-Ftehim",
ġie iffirmat fi Brussell fis-6 ta’ Diċembru 2002, ġie
konkluż fit-28 ta' Jannar 2008 u daħal fis-seħħ
fl-1 ta' Marzu 2008.
(2)       Fl-14 ta' Settembru 2012,
il-Kummissjoni ġiet awtorizzata mill-Kunsill biex tinnegozja Protokoll li
jemenda l-Ftehim maċ-Ċina sabiex titqies l-adeżjoni
tar-Repubblika tal-Kroazja.
(3)       Il-Protokoll ġie ffirmat
fi Brussell fi xx.yy.wwww 
(4)       Skont l-Artikolu 6(2) tal-Att
ta' Adeżjoni tar-Repubblika tal-Kroazja, il-Kroazja għandha taderixxi
għall-Ftehim permezz ta' protokoll bejn il-Kunsill u r-Repubblika
tal-Poplu taċ-Ċina. 
(5)       Il-protokoll għandu
għalhekk jiġi konkluż, 
ADOTTA DIN ID-DEĊIŻJONI: 
Artikolu 1
Il-Protokoll li jemenda l-Ftehim dwar
it-Trasport Marittimu bejn il-Komunità Ewropea u l-Istati Membri tagħha, min-naħa
l-waħda, u l-Gvern tar-Repubblika tal-Poplu taċ-Ċina,
min-naħa l-oħra, sabiex titqies l-adeżjoni tar-Repubblika
tal-Kroazja fl-Unjoni Ewropea huwa b'dan approvat f'isem l-Unjoni u l-Istati
Membri tagħha.
Artikolu 2
Il-President tal-Kunsill għandu jinnomina
lill-persuna(i) bis-setgħa li tagħti/jagħtu, f’isem l-Unjoni
Ewropea u l-Istati Membri tagħha, in-notifika prevista fl-Artikolu 3
tal-Protokoll.
Artikolu 3
Din id-Deċiżjoni
għandha tidħol fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 112, 24.04.2012, p. 21.
[2]               13351/12
[3]               L 46/23
[4]               ĠU C , , p. .
ANNESS

PROTOKOLL LI JEMENDA L-FTEHIM DWAR
IT-TRASPORT MARITTIMU BEJN IL-KOMUNITÀ EWROPEA U L-ISTATI MEMBRI TAGĦHA,
FUQ IN-NAĦA L-WAĦDA, U L-GVERN TAR-REPUBBLIKA TAL-POPLU
TAĊ-ĊINA, MIN-NAĦA L-OĦRA
għall-
Proposta għal Deċiżjoni
tal-Kunsill
dwar il-konklużjoni ta'
Protokoll li jemenda l-Ftehim dwar it-Trasport Marittimu bejn l-Komunità
Ewropea u l-Istati Membri tagħha, fuq in-naħa l-waħda, u l-Gvern
tar-Repubblika tal-Poplu taċ-Ċina, min-naħa l-oħra, biex
jittieħed kont tal-adeżjoni tar-Repubblika tal-Kroazja mal-Unjoni
Ewropea 
IR-RENJU
TAL-BELĠJU,
IR-REPUBBLIKA
TAL-BULGARIJA,
IR-REPUBBLIKA
ĊEKA,
IR-REPUBBLIKA
TAL-KROAZJA
IR-RENJU
TAD-DANIMARKA,
IR-REPUBBLIKA
FEDERALI TAL-ĠERMANJA,
IR-REPUBBLIKA
TAL-ESTONJA,
IR-REPUBBLIKA
ELLENIKA,
IR-RENJU
TA' SPANJA,
IR-REPUBBLIKA
FRANĊIŻA,
L-IRLANDA,
IR-REPUBBLIKA
TALJANA,
IR-REPUBBLIKA
TA' ĊIPRU,
IR-REPUBBLIKA
TAL-LATVJA,
IR-REPUBBLIKA
TAL-LITWANJA,
IL-GRAN
DUKAT TAL-LUSSEMBURGU,
IR-REPUBBLIKA
TAL-UNGERIJA,
IR-REPUBBLIKA
TA' MALTA,
IR-RENJU
TAL-PAJJIŻI L-BAXXI,
IR-REPUBBLIKA
TAL-AWSTRIJA,
IR-REPUBBLIKA
TAL-POLONJA,
IR-REPUBBLIKA
PORTUGIŻA,
IR-RUMANIJA
IR-REPUBBLIKA
TAS-SLOVENJA,
IR-REPUBBLIKA
SLOVAKKA,
IR-REPUBBLIKA
TAL-FINLANDJA,
IR-RENJU
TAL-ISVEZJA,
IR-RENJU
UNIT TAL-GRAN BRETTANJA U L-IRLANDA TA' FUQ
Minn hawn il quddiem l-"Istati
Membri", irrappreżentati mill-Kunsill tal-Unjoni Ewropea, u
L-UNJONI EWROPEA, minn hawn ‘il quddiem
"l-Unjoni", irrappreżentata mill-Kunsill tal-Unjoni Ewropea, fuq
in-naħa l-waħda, u
IL-GVERN TAR-REPUBBLIKA TAL-POPLU
TAĊ-ĊINA, min-naħa l-oħra,
WARA LI KKUNSIDRAW l-adeżjoni
tar-Repubblika tal-Kroazja mal-Unjoni Ewropea
fl-1 ta’ Lulju 2013,
FTIEHMU KIF ĠEJ:
ARTIKOLU
1
Ir-Repubblika tal-Kroazja għandha
tkun Parti għall-Ftehim dwar it-Trasport Marittimu bejn il-Komunità
Ewropea u l-Istati Membri tagħha, fuq in-naħa l-waħda, u l-Gvern
tar-Repubblika tal-Poplu taċ-Ċina, min-naħa l-oħra, li
ġie ffirmat fi Brussell fis-6 ta’ Diċembru 2002 u daħal
fis-seħħ fl-1 ta' Marzu 2008, (minn hawn 'il quddiem
"il-Ftehim").
ARTIKOLU
2
It-testi tal-Ftehim fil-lingwa Kroata,
mehmuż ma' dan il-Protokoll, għandhom jitqiesu bħala
awtentiċi bl-istess kundizzjonijiet daqs il-verżjonijiet
lingwistiċi l-oħra mfassla skont l-Artikolu 14 tal-Ftehim.
ARTIKOLU
3
Il-Partijiet Kontraenti għandhom
jinnotifikaw 'il xulxin permezz tal-uffiċċju diplomatiku rigward
it-tlestija tal-proċeduri legali interni għad-dħul
fis-seħħ ta’ dan il-Protokoll. Dan il-Protokoll għandu jidħol
fis-seħħ fid-data li fiha tasal l-aħħar notifika
bil-miktub.
ARTIKOLU
4
Dan il-Protokoll
huwa mfassal fi xxx, f' dan il-jum xx ta' yy fis-sena elfejn u zz,
f'żewġ kopji, bil-Bulgaru, biċ-Ċek, bil-Kroat,
bid-Daniż, bl-Olandiż, bl-Ingliż, bl-Estonjan,
bil-Finlandiż, bil-Franċiż, bil-Ġermaniż, bil-Grieg,
bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk,
bil-Portugiż, bir-Rumen, bis-Slovakk, bis-Sloven, bl-Ispanjol,
bl-Isvediż u biċ-Ċiniż, u kull wieħed minn dawn
it-testi huwa awtentiku daqs l-oħrajn.
 GĦALL-ISTATI MEMBRI GĦALL-UNJONI EWROPEA || GĦALL-GVERN TAR-REPUBBLIKA TAL-POPLU TAĊ-ĊINA